**ПЪРВИ СТЪПКИ В СОЦИАЛНИТЕ МЕДИИ.**

**УПЪТВАНЕ ЗА СОЦИАЛНИТЕ МЕДИИ В РОТАРИ**

Социалните медии са най-бързо развиващата се мрежа за комуникации на планетата- това е вече факт. Възрастовият диапазон, който се променя и използва Facebook, в сравнение с останалите е този между 35 и 65 години, колкото и да не ви се вярва.

**Обмисляте ли да се присъедините към тази нарастваща група?** Това лесно за следване ръководство с първи стъпки ще ви насочи в правилната посока. Ако искате да сте в крак с тенденциите в комуникацията, въпросът е не ДАЛИ ще се присъедините към социалните медии, а КОГА.

**Какво са социалните медии?** Социална медия е термин, който описва уеб сайтове и онлайн инструменти, които позволяват на хората да взаимодействат по между си, като споделят информация, мнения, знания и интереси. Социалните медии включват изграждане на общности или мрежи, които окуражават участието и ангажирането.

**Защо да ги използвате?** Информацията сама ви намира.

Социалните медии дават на бизнеса, благотворителните и неправителствените организации нов набор от инструменти за комуникация с ротарианците и бъдещите членове. Социалните мрежи предлагат алтернативен, на традиционните маркетингови тактики, двустранен начин за комуникация. Бизнесът може да слуша Ротари и да се ангажира в онлайн разговор.

Социалните медии са безплатен и ефективен метод за създаване на публичност и развитие на марката „Ротари“. Социалните медии имат силата да изграждат лоялни последователи. Освен това е изключително рентабилно в сравнение с традиционните методи на промоция. Социалните мрежи са се превърнали във важна част от живота на потребителите чрез популярни платформи като Facebook, Twitter и Youtube, натрупвайки буквално стотици милиони потребители за кратък период от време.

**Социалните медии срещу уеб сайта.** Въпрос, който хората често си задават „Защо да използваме социалните медии? Ние вече си имаме уебсайт.“

Уеб сайтовете са подходящи за съхраняване на информация и имат склонността да бъдат статични. Те често са считани за онлайн брошури и разчитат на един или няколко човека, които го снабдяват/обогатяват със съдържание.

Социалните медии разчитат на много хора, които дават/качват съдържание, независимо дали се състои от снимки, видео, текст или линкове към друго съдържание. Един пост в социалните медии често се отнася до съдържание в някой уебсайт.

**Основни канали на социални медии за Ротари.**

 е социален инструмент, който свързва хората с приятели и други, които работят, учат, живеят около тях. Също така е идеален за обединяване на групи със сходни интереси, следователно е идеален за ротарианци и приятели.

 е най-голямата професионална мрежа в света с повече от 120 милиона души. LinkedIn ви свързва с вашите доверени контакти и ви помага да обмените знания, идеи и възможности с обширна мрежа от професионалисти. LinkedIn има група, посветена на Ротари - Official Rotary International group, в която се обсъждат много широко-обхватни проблеми, засягащи Ротари и ротарианците. Тъй като е група само за членове, трябва да се поиска членство, след като си се присъединил към LinkedIn.

Rotary International е създадена като компания, която е отворена. Може да изберете да я последвате като кликнете върху линка.

е социална мрежа, която предлага услугата микро-блогинг. Тя ви разрешава да пишете и четете новини от 140 знака, които са известни като tweets.

е уеб сайт за споделяне на видео материали, в който потребителите могат да качват, споделят и гледат видео. Съществува и софтуер за сваляне на видео клипове от You Tube.

**Как да работим с Facebook**

Милиони хора използват Facebook всеки ден, за да са в крак с приятелите си, за да качват неограничен брой снимки, споделяния, линкове и видео и да научат повече за хора, които може да познават.

Клубът ще назначи човек, който да отговаря за социалните медии. Ако човекът отговорник няма Facebook акаунт ще си създаде профил, за да може след това да създаде страница.

След това ще бъде създадена фен страница за клуба. **Тя трябва да бъде отделна единица от личния Facebook акаунт на отговорника.**

Отговорникъ ще управлява съдържанието и ще качва/поства релевантна информация. Това обикновено се отнася до срещи на клуба, с бележка до говорителя и допълнителни добавки. Други постове ще включват събития за набиране на средства, младежки състезания, проекти и социални събития. Могат да бъдат добавени снимки или в албум, или за подкрепа на статия/публикация.

Страница на клуба може да има толкова администратори, колкото прецени, които да качват постове. Собственикът на страницата (отговорникът за социалните медии) може да даде статут на администратор на всеки, който има Facebook акаунт/ профил. На практика това ще бъде друг член или членове на клуба. Само администратори/ създатели на съдържание могат да постват на страницата. Този тип комуникация трябва да бъде окуражаван и това е голяма част от двустранната комуникация, свързана със социалните медии. Ако коментарите са неподходящи, администраторите могат да ги изтрият или всеки пост, направен на страницата, така че да има елемент на мониторинг в допълнение към постовете за събития/ проекти/ др.

Администраторите могат също да изпращат покани до хора, които не следват страницата на клуба, което ще окуражи бъдещ растеж на активността. Други членове ще получават постове, ако имат Facebook акаунт и ако са „харесали“ страницата на клуба. Бутонът „харесвам“ се появява до търсачката или на главната страница.

**Механиката**

Най-лесният начин да се създаде Facebook акаунт е като се следва ръководство във Facebook. Има няколко видео клипове в YouTube, които показват как се прави Facebook акаунт. Примери:

[Акаунт упътване.](http://www.youtube.com/watch?v=a4yu1XJQP50)  [Фен страница упътване.](https://www.youtube.com/watch?v=BHKdqqxjouU) [Полезни обучения](https://www.youtube.com/user/magicdartsuk/videos)

**Защо да използвате Facebook?** Това са само една част от причините:

* От юли 2011 г. съществуват повече от 750 милиона „активни потребители“- 50%, от които влизат във Facebook във всеки възможен ден.
* Повече от 250 милиона активни потребители влизат във Facebook чрез техните мобилни устройства и тези хора са два пъти по-активни от тези, които не ползва мобилни.
* Средностатистическият потребител има средно 130 приятели.
* Средностатистическият човек се свързва с приблизително 80 страници за общности, групи и събития.
* Средностатистическият човек създава 90 отделни броя съдържания за месец.
* Повече от 250 милиона души взаимодействат със Facebook от външни уеб сайтове.

**Създаване на twitter акаунт**

**Какво всъщност е Twitter?** Twitter е информационна мрежа изградена на базата на съобщения, състоящи се от 140 знака, наречени „Tweets“. Това е нов и лесен начин за откриване на последните новини, свързани с теми, които ви интересуват. Twitter бързо се превръща в една от най-популярните търсачки, предлагаща на потребителите информация актуална до минути.

**По какъв начин Twitter е полезен?** Twitter съдържа информация, която е ценна. Съобщенията от потребители, които вие избирате да следвате ще се появят на вашата начална страница, за да ги прочетете. Все едно ви доставят вестници, чиито заглавия ще ви се сторят интересни. Можете да разберете за новините докато те се случват, да научите повече по теми, важни за вас и да черпите вътрешна информация в реално време.

**Какво е #Hashtag.** Hashtag (хаштаг) е основа форма на маркетинг; tweet на специална тема или ключова дума. Ако ще пишете Tweet на тема End Polio Now, можете да добавите #endpolionow към вашия ъпдейт/ новина. Това позволява на вас и на другите да групират и организират tweet-овете по полезен начин. Това може да ви подсигури, че дори tweet-ове, които не използват конкретната дума ще се появят, когато хората търсят определена тема.

Hashtag (хаштаг) стана изключително популярен и има определен набор от инструменти, които показват tweet-ове, използвайки определен хаштаг. Обаче бъдете внимателни, когато ги използвате и добавяйте само уместни хаптагове.

**Популярни теми.** Ако търсите най-популярните теми в интернет тогава водещи теми (trending topics) на Twitter могат да бъдат ползотворен ресурс. Те показват темите и ключовите думи, които са се доказали като най-популярни. Можете да търсите водещи теми на международно или национално ниво.

[**Създаване на акаунт**](https://support.twitter.com/groups/31-twitter-basics/topics/104-welcome-to-twitter-support/articles/100990-how-to-sign-up-on-twitter)**.** Twitter осигурява ръководство за създаване на нов акаунт. Линкът по-долу ви препраща директно към него. [Още полезни видеа упътвания](http://www.youtube.com/watch?v=9ODfy3AYF10)

**Как да започнете да използвате Twitter?** Ако трябва да запомните едно нещо след прочитането на тази информация, то това е четенето на tweet-ове и откриването на нова информация е най-ценното в Twitter. Някои хора намират за полезно да допринасят с техни лични tweet-ове, но истинската магия на Twitter се крие в усвояването на информация, която е важна за вас.

**YouTube**

Трябва да създадете YouTube акаунт, за да можете да качвате видео клипове. За да гледате или сваляте видео клипове не ви е необходим акаунт. Видео клип, направен по време на събитие лесно може да бъде качен и споделен с членове на клуба. Те просто трябва да знаят линка към него. Можете да добавите музика към записа, само ако е без авторски права или е ваш личен материал. Използването на материали с авторски права е незаконно, освен ако нямате изричното съгласие на собственика за ползването им. **Всеки, който има Gmail (Google mail) акаунт автоматично може да качва видео клипове в YouTube.**

**Блогове**

Блоговете и уеб блоговете са в същата степен част от социалните медии, както и всеки друг аспект. Блогърите могат да натрупат много последователи. Това също е прекрасен начин за доставяне на съобщенията на Ротари. По сходен начин, отговарянето на онлайн вестници и списания със съдържание за Ротари може да популяризира дадена кампания или организацията като цяло.

**Полезна информация за по-лесен живот в социалните медии**

Някои инструменти са създадени, за да помогнат на тези, които управляват няколко Facebook страници и Twitter акаунта. Един пост може да бъде създаден веднъж, а след това да бъде добавен във Facebook и Twitter акаунтите с едно кликване на мишката. Всички акаунти могат да бъдат наблюдавани от един монитор. Най-добрият е [**Hootsuite**](https://hootsuite.com/). Безплатна версия е достъпна за употреба на десктоп/лаптоп или смарт телефон. Друг пакет предназначен основно за Twitter е [**Tweetdeck**](https://about.twitter.com/products/tweetdeck).

Съществуват няколко сайта, предлагащи улеснението да съкращават линковете. Пример: [www.bit.ly](http://www.bit.ly).

**Силата на онлайн пространството.** Истинският замисъл на уеб/ онлайн пространството става очевиден, когато започнете да свързвате различните ресурси:

1. Сайтът на клуба посочва линк към YouTube видео клип.
2. Пост във Facebook споменава видеото и посочва линк към него.
3. Сайтът н клуба посочва линк към Facebook и се появява последният пост.

Истинската сила се крие в каскадния ефект на социалните медии, които в края на краищата имат потенциала да станат вирусни - изображение, видео, реклама и др., които бързо обикалят интернет.

**Къде да отидем за повече информация**

Един от най-добрите източници са социалните медии е YouTube. Видеото, създадено от Socialnomics, наречено революцията на социалните медии е показвано вече в няколко презентации. [Линк.](http://www.youtube.com/watch?v=lFZ0z5Fm-Ng)

Обучения за социалните медии на Ротари Интернешънъл. [Базисно](https://vimeo.com/53354528) и [напреднало ниво](https://vimeo.com/53333019).

Фен страница на [Rotarians on Social Networks Fellowship.](https://www.facebook.com/rosnf)

**Факти**

**Ще бъде ли изложена на показ моята лична информация за целия свят?**

Само информацията, която споделяте, ще бъде видна за останалите. Чрез настройките на акаунта вие определяте нивото на неприкосновеност до лична информация.

**Ще бъда ли „залят“ от информация, която е безсмислена и не ме интересува?**

Вие избирате своите приятели, кой харесвате, кой да следвате и можете да промените настройките си по всяко време.

**Аз съм много зает. Колко време ще ми отнеме?**

Самата природа на тези инструменти предполага, че изискват много малко време за работа. Информацията идва при вас, вместо вие да я търсите.

**Какво трябва и какво не трябва да бъде поствано във Facebook?**

Поствайте само неща, които можете да споделите лице в лице, в противен случай не ги поствайте.